CELEX: 62007TN0496
Language: lv
Date: 2007-12-18 00:00:00
Title: Lieta T-496/07: Prasība, kas celta 2007. gada 18. decembrī — Repsol YPF Lubricantes y especialidades u.c./Komisija

8.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 64/49
            
         Prasība, kas celta 2007. gada 18. decembrī — Repsol YPF Lubricantes y especialidades u.c./Komisija
   (Lieta T-496/07)
   (2008/C 64/80)
   Tiesvedības valoda — spāņu
   Lietas dalībnieki
   
      Prasītājas: Repsol YPF Lubricantes y especialidades, SA, Madride (Spānija), Repsol Petróleo, SA, Madride (Spānija), Repsol YPF, SA, Madride (Spānija) (pārstāvji — L. Ortiz Blanco, abogado, J. Buendía Sierra, abogado, un M. Muñoz de Juan, abogada)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atcelt Komisijas 2007. gada 3. oktobra Lēmumu C(2007) 4441 (galīgā redakcija), ciktāl tajā
               
                           —
                        
                        
                           konstatēts, ka Repsol Petróleo, S.A. ir kopīgi un solidāri atbildīga par pārkāpumu;
                        
                     
                           —
                        
                        
                           konstatēts, ka Repsol YPF, S.A. ir kopīgi un solidāri, kā arī kā saistītā sabiedrība atbildīga par pārkāpumu;
                        
                     
                           —
                        
                        
                           naudas soda pamata summa noteikta, pārkāpjot samērīguma principu, jo nav ņemts vērā ne ietekmētā tirgus ierobežotais ģeogrāfiskais apmērs un ekonomiskā vērtība, ne arī ietekme uz tirgu (vai pakārtoti — tas, ka ietekme bija neliela);
                        
                     
                           —
                        
                        
                           Komisija nepareizi piemēroja paziņojumu par sadarbību, it īpaši saistībā ar Repsol uzliktā naudas soda samazinājuma procentiem;
                        
                     
                           —
                        
                        
                           vadība uzskatīta par atbildību pastiprinošu apstākli;
                        
                     
         
               —
            
            
               minēto iemeslu dēļ, izmantojot Pirmās instances tiesas neierobežoto jurisdikciju, atbilstoši samazināt Repsol uzlikto naudas sodu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasība ir par Komisijas 2007. gada 3. oktobra Lēmumu C(2007) 4441 (galīgā redakcija) lietā COMP/38710 — Betún España. Apstrīdētajā lēmumā Komisija atzina, ka prasītājas kopā ar citiem uzņēmumiem bija pārkāpušas EKL 81. pantu, jo zināmu periodu bija piedalījušās vienošanās un saskaņotās darbībās, kas izpaudās kā vienošanās par tirgus sadali un cenu saskaņošanu, penetrējošā bitumena tirdzniecībā. Par šiem pārkāpumiem Komisija prasītājām uzlika kopīgi un solidāri maksājamu naudas sodu.
   Prasījumu pamatojumā prasītājas, pirmkārt, apgalvo, ka ir pieļauta faktiska un tiesību kļūda, kļūdaini saucot pie atbildības Repsol YPF Lubricantes y especialidades, S.A. mātes sabiedrības. Šajā aspektā prasītājas uzskata, ka, saucot pie atbildības saistītos uzņēmumus, ir pārkāpta Kopienu judikatūra.
   Otrkārt, prasītājas Komisiju kritizē par samērīguma principa pārkāpumu naudas soda pamata summas aprēķinā.
   Treškārt, prasītājas apgalvo, ka ir pieļauta acīmredzama kļūda vērtējumā vai, pakārtoti, vispārīgo tiesību principu — tiesiskās paļāvības, samērīguma un vienlīdzīgas attieksmes principu — pārkāpums, nosakot naudas soda samazinājuma procentus atbilstoši 2002. gada paziņojumam par sadarbību (1).
   Visbeidzot, prasītājas uzskata, ka Komisija ir pieļāvusi acīmredzamu kļūdu vērtējumā, uzskatot par atbildību pastiprinošu apstākli to, ka tās kopā ar vēl vienu uzņēmumu vadīja karteli.
   
      (1)  Komisijas paziņojums par naudas soda atlaišanu vai tā apmēra samazināšanu karteļu lietās (OV 2002, C 45, 3. lpp.).